કેન્દ્રના ગૃહમંત્રાલયના સૂત્રો દ્વારા એવી માહિતી પ્રાપ્ત થઈ હતી કે, આતંકવાદી આ વખતે અમરનાથના યાત્રિકોને હેરાન- પરેશાન કરવાનું આયોજન કરી રહ્યા છે. તેઓ અમરનાથના યાત્રિકોમાં ભય પેદા કરવા માગે છે. એમાટે તેઓ એઆઈડી વિસ્ફોટનો સહારો લઈ શકે છે. આતંકીઓઓ સુરક્ષાદળો પર હુમલો કરવાનું કાવતરું કરી રહ્યા છે. સુરક્ષા એજન્સીઓને મળેલી આધારભૂત માહિતી અનુસાર, આગામી 28 જૂનથી શરૂ થઈ રહેલી અમરનાથ યાત્રાના યાત્રાળુઓ પર હુમલો કરવાનું ષડ્યંત્ર આતંકીઓ દ્વારા રચવામાં આવી રહ્યું છે. ગત વરસે પણ આતંકીઓએ અમરનાથ- યાત્રાના યાત્રાળુઓ પર હુમલો કર્યો હતો. ત્યારે આતંકી હુમલામાં કુલ સાત જણાના મૃત્યુ થયાં હતાં.